**STILUL DE CONDUCERE**

a) ***Stilul autocratic (autoritar)*** pune accent pe dirijare si control ierarhic, disciplina riguroasa si raspunderea studentilor.

Se caracterizeaza prin rigiditate si centralizarea autoritatii, deciziile unipersonale fiind preponderente. Profesorii concentreaza puterea, dreptul la luare a deciziilor si de control si isi asuma intreaga responsabilitate; este respinsa participarea studentilor la procesul decizional. Pentru indeplinirea obiectivelor stabilite se utilizeaza cu precadere masurile organizatorice nor­mative si normele.

Profesorii structureaza intreaga activitate a studentilor si pun ac­cent pe autoritatea formala pentru a obtine ascultare si a determina comportamentul si actiunile acestora. Studentii sunt considerati simpli executanti; intreaga activitate de management este axata pe sarcini, studentilor nu li se explica obiectivele generale ci li se cere doar executarea stricta a hotararilor luate. Corectia abaterilor negative de la deciziile luate se face prin sanctiuni.

Studentii sunt considerati ca fiind lipsiti de creativitate, trebuind sa fie in permanenta indrumati; lipsind increderea in studenti, lipseste delegarea, iar controlul si constrangerile sunt excesive.

Relatiile umane sunt apreciate ca fiind putin importante sau sunt ignorate, iar contactele dintre membrii colectivului sunt limitate. Profesorul este laconic in raporturile cu studentii, predomina tonul autoritar, sever, iar criticile aspre abunda; nu sunt admise parerile si observatiile critice din partea studentilor.

Stilul autocratic, putin raspandit la nivelurile medii si inferioare de conducere, poate fi generat de insuficienta capacitate profesionala a profesorului sau a studentilor, de stari conflictuale sau de indisciplina in munca a colaboratorilor.

Stilul autocratic, bazat pe recompense si pedepse este tipic negativ, producand insatisfactie la nivelul studentilor si efecte contraproductive pentru activitate: delasare, lipsa de implicare, randament scazut, parasirea organizatiei.

Pe termen scurt, stilul autoritar poate fi folosit cu rezultate bune in situatii speciale: atunci cand deciziile trebuiesc luate cu maxima rapiditate sau cand grupul este alcatuit din studenti neexperimentati sau cu competente reduse.

In mod obisnuit, oamenii nu agreeaza stilul autoritar, indeosebi in forma sa extrema, cand produce teama si frustrare. De aceea, permanentizarea acestui stil este contraproductiva, prin implicatiile sale negative.

b) ***Stilul democratic (participativ)*** se caracterizeaza prin descentralizarea autoritatii (puterii), deciziile nefiind unipersonale, ci rezultand din consultarea si participarea salariatilor. Profesorul si grupul condus actioneaza ca un grup social in care studentii devin colaboratori ai profesorului, fiind permanent informati si antrenati sa-si exprime ideile si sa formuleze sugestii si propuneri.

Avandu-si originea in conceptiile scolii sociologice (relatiilor umane), ***stilul democratic*** ia in consideratie motivatia comportamentului uman in munca in echipa si respecta pozitia psiho-sociala a individului in cadrul grupului. Se acorda o mare incredere studentilor, care sunt amplu informati asupra obiectivelor si consultati; se foloseste larg delegarea de autoritate si responsabilitate Este apreciata si stimulata capacitatea creativa a studentilor, se urmareste valorificarea competentelor si favorizarea dezvoltarii personalitatii acestora.

Predomina preocuparile pentru realizarea obiectivelor fara a neglija problemele studentilor. Profesorul se orienteaza spre membrii grupului, urmareste o modelare reciproca a comportamentului in relatiile cu colaboratorii, cultiva ordinea si disciplina colectiva simultan cu creativitatea individuala, combate birocratismul si adopta o atitudine flexibila in locul celei riguros rigide, acceptand principiul ca seful nu este decat *"primus inter pares’’(* *primul între egali)*

Este stimulata comunicarea pe verticala si pe orizontala intre studenti, compartimente, subdiviziuni organizatorice si niveluri ierarhice. Se dezvolta relatiile umane si se asigura un climat de munca agreabil; raporturile profesori-studenti sunt bazate pe tact si bunavointa.

Intregul comportament al profesorului se fundamenteaza pe o solida si autentica autoritate personala, sustinuta de prestigiul profesional dobandit.

Exercitarea stilului democratic asigura o satisfactie mai mare in procesul de invatamant. Practicile participative se dovedesc compatibile cu modelele valorificarii resurselor umane, intrucat contribuie la cresterea interesului salariatilor pentru realizarea sarcinilor, dezvolta initiativa personala si creativitatea.

Practicarea in conditii de eficienta a stilului democratic implica insa un grad ridicat de pregatire, competenta, responsabilitate a studentilor, o politica principiala de recrutare, evaluare, promovare si recompensare a personalului, un climat de incredere, respect si consideratie intre profesori si studenti si o inalta tinuta morala a intregului colectiv. La acestea se mai adauga necesitatea ca membrii grupului sa fie deprinsi cu practicile conducerii participative.